Қызылүй (Атырау облысы)

Қызылүй — Атырау облысы, Исатай ауданы, Тұщықұдық ауылдық округі құрамындағы ауыл.

 Географиялық орны 
Аудан орталығы - Аққыстау ауылынан солтүстік-батысқа қарай 28 км-дей жерде. 

 Халқы 
1999 жылы тұрғындар саны 310 адам (167 ер адам және 143 әйел адам) болса, 2009 жылы 347 адамды (183 ер адам және 164 әйел адам) құрады.2009 жылғы Қазақстан Республикасы халқының Ұлттық санағының қорытындылары. Астана 2011. 1 том 

2021 жылғы санақ қорытындысы бойынша 244 адамды (132 ер адам және 112 әйел адам) құрады.2021 жылғы ұлттық халық санағының қорытындылары

 Тарихы 
Қызылүй елді мекенінің іргетасы 1913 жылы қаланған. Патша әкімшілігінің шешімімен қызыл саз балшық тастан бекет (ғимарат) салынған. Сол жылдан бастап осы қоныс Қызыл үй атанып кеткен. Нарын құмында болған колхоздар кезінде оның бөлімшесі, ал 1957 жылы Чапаев атындағы солға|250px| совхоз құрылған кезінде №2 ферма орталығы болған. 1960 - 1984 жылдар аралығында ферманы басқарған Хатима Дайырова Ленин орденімен марапатталған. Фермадан малбегілер Батан Ыбыраев КСРО Мемлекеттік сыйлығының иегері, Шәріп Сыдықов Қазақстанның еңбек сіңірген ауыл шаруашылығы қызметкері атанып, ондаған шопандар орден-медальдармен марапатталды. https://www.inform.kz/kz/atyrau-oblysyndagy-kyzyluy-auylynda-82-sharua-kozhalygy-bar_a3270289

 Әлеуметтік және мәдени нысандары 
Ауылда негізгі мектепАТЫРАУ ОБЛЫСЫ БІЛІМ БАСҚАРМАСЫ ИСАТАЙ АУДАНДЫҚ БІЛІМ БӨЛІМІНІҢ "ЖАЛПЫ БІЛІМ БЕРЕТІН ҚЫЗЫЛҮЙ НЕГІЗГІ МЕКТЕБІ" МЕМЛЕКЕТТІК МЕКЕМЕСІ, фельдшерлік пункт, клуб, кітапхана қызмет жасайды.Исатай ауданы, Алматы "Сардар", 2018 ISBN 978-601-80678-6-0
 Қызылүй негізгі мектебі — 1986-87 оқу жылында малшы-шопан балалары жатып оқитын интернатымен қоса Қызылүй бастауыш мектебі болып ашылған. 1990-1991 жылдан бастап негізгі мектепке айналдырылды. 2019 жылы 80 орындық екі қабатты мектеп үйі пайдалануға берілді.https://naryntany.kz/zhanalyqtar/audan/kyzyl-ujde-zhana-mektep-tusauyn-kesti.html Қызыл үйде жаңа мектеп тұсауын кесті

 Дереккөздер 

Санат:Исатай ауданы елді мекендері